Document ID: 32006D0589

KOMISIJAS LĒMUMS
(2006. gada 31. augusts),
ar ko principā atzīst tās dokumentācijas pilnīgumu, kura iesniegta sīkākai pārbaudei attiecībā uz iespējamu aviglicīna hidrogēnhlorīda, mandipropamīda, un meptildinokapa iekļaušanu Padomes Direktīvas 91/414/EEK I pielikumā
(izziņots ar dokumenta numuru K(2006) 3858)
(Dokuments attiecas uz EEZ)
(2006/589/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 3. punktu,
tā kā:
(1)
Direktīvā 91/414/EEK ir paredzēts pilnveidot to Kopienas aktīvo vielu sarakstu, kuras atļauts iekļaut augu aizsardzības līdzekļu sastāvā.
(2)
Valent BioSciences2004. gada 27. oktobrī Apvienotās Karalistes iestādēm iesniedza dokumentāciju par aktīvo vielu aviglicīna hidrogēnhlorīdu, pievienojot pieteikumu, kas vajadzīgs, lai panāktu minētās vielas iekļaušanu Direktīvas 91/414/EEK I pielikumā. Par mandipropamīdu 2005. gada 13. decembrī Austrijas iestādēm dokumentāciju iesniedza Syngenta AG, pievienojot pieteikumu, kas vajadzīgs, lai panāktu minētās vielas iekļaušanu Direktīvas 91/414/EEK I pielikumā. Par meptildinokapu 2005. gada 12. augustā Apvienotās Karalistes iestādēm dokumentāciju iesniedza Dow AgroScience, pievienojot pieteikumu, kas vajadzīgs, lai panāktu minētās vielas iekļaušanu Direktīvas 91/414/EEK I pielikumā.
(3)
Apvienotās Karalistes un Austrijas iestādes ir darījušas Komisijai zināmu, ka sākotnējās pārbaudes apstiprina to, ka dokumentācija par minētajām aktīvajām vielām atbilst Direktīvas 91/414/EEK II pielikumā noteiktajām prasībām par datiem un informāciju. Iesniegtā dokumentācija atbilst arī Direktīvas 91/414/EEK III pielikuma datu un informācijas prasībām par vienu augu aizsardzības līdzekli, kurā ir atbilstošā aktīvā viela. Saskaņā ar Direktīvas 91/414/EEK 6. panta 2. punktu attiecīgie iesniedzēji pēc tam dokumentāciju nosūtīja Komisijai un citām dalībvalstīm un par to informēja Pārtikas aprites un dzīvnieku veselības pastāvīgo komiteju.
(4)
Ar šo lēmumu Kopienas līmenī oficiāli jāapstiprina, ka dokumentācija principā atbilst II pielikuma prasībām par datiem un informāciju, un vismaz attiecībā uz vienu augu aizsardzības līdzekli, kas satur attiecīgo aktīvo vielu - Direktīvas 91/414/EEK III pielikuma prasībām.
(5)
Šis lēmums neietekmē Kopienas tiesības pieprasīt, lai pieteikuma iesniedzējs sniedz turpmākus datus vai informāciju, kas nepieciešami, lai izskaidrotu noteiktus jautājumus attiecīgajos dokumentos.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Neskarot Direktīvas 91/414/EEK 6. panta 4. punktu, dokumentācija par šā lēmuma pielikumā norādītajām aktīvajām vielām, kas iesniegta Komisijai un dalībvalstīm, lai panāktu to iekļaušanu Direktīvas 91/414/EEK I pielikumā, principā atbilst minētās direktīvas II pielikuma prasībām attiecībā uz datiem un informāciju.
Dokumentācija atbilst arī minētās Direktīvas III pielikuma prasībām par datiem un informāciju attiecībā uz vienu augu aizsardzības līdzekli, kas satur aktīvo vielu, ņemot vērā piedāvātos izmantošanas veidus.
2. pants
Ziņotāja dalībvalsts turpina sīki pārbaudīt minēto dokumentāciju un ziņo Eiropas Komisijai iespējami īsā laikā, bet ne vēlāk kā vienu gadu no dienas, kad Eiropas Kopienu Oficiālajā Vēstnesī publicē attiecīgo lēmumu, par pārbaužu secinājumiem, pievienojot rekomendācijas par attiecīgo aktīvo vielu iekļaušanu vai neiekļaušanu Direktīvas 91/414/EEK I pielikumā un visiem ar to saistītajiem nosacījumiem.
3. pants
Šis lēmums ir adresēts dalībvalstīm.
Briselē, 2006. gada 31. augustā.

Labels: 3
6